– Mutupo – mbadzo

Maita Shumba,

Zvaitwa Mhazi,

Mhondi inopondera pasina gwenzi.
他
Hekanhi Mukanyairi,

Maita vakuru vamasango,

Vanovhundutsa vamwe nomukanya uri muzenze,

Vamadzvovera,

Vabanduri vamapfupa.

Vana meso anozezesa kuringa,

Mukakatira kwasviba,

Vapondi vezvipenyu zvinozvifambira.

Hekani mupwanyanzombe,

Mudyandichiomba,

Mudzvovakamwe,

Mufa ndichiomba,


Vezvitere zvikwatakwata,

Zvinenge zvizinga zvouchi,

Kuridza mutsindo pasi pasakara.

Zvaitwa Chiurayi,

Jenamuromo dehwe rehosi.

Tatenda VaChamakanda, VaRuminu, VaZverungu,

Venyika izere mashisha namadu,

Inomera nhemayakanda.

Vamahonyera, Mhukahuru,

Vatangi vemhuri ino mukurumbira,

Jinda Mutasa,

Zvaitwa Tembo yangu yiyi.

Aiwa zvaonekwa weMhazi.